CELEX: 32020D1545
Language: fi
Date: 2020-10-19 00:00:00
Title: Neuvoston päätös (EU) 2020/1545, annettu 19 päivänä lokakuuta 2020, Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanopöytäkirjan voimassaolon jatkamista koskevan Euroopan unionin ja Cookinsaarten hallituksen välisen kirjeenvaihtona tehdyn sopimuksen allekirjoittamisesta unionin puolesta ja sen väliaikaisesta soveltamisesta

26.10.2020   
               
               
                  FI
               
               
                  Euroopan unionin virallinen lehti
               
               
                  L 356/7
               
            
         NEUVOSTON PÄÄTÖS (EU) 2020/1545,
         annettu 19 päivänä lokakuuta 2020,
         Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanopöytäkirjan voimassaolon jatkamista koskevan Euroopan unionin ja Cookinsaarten hallituksen välisen kirjeenvaihtona tehdyn sopimuksen allekirjoittamisesta unionin puolesta ja sen väliaikaisesta soveltamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan unionin ja Cookinsaarten hallituksen välinen kestävää kalastusta koskeva kumppanuussopimus (1), jäljempänä ’sopimus’, joka hyväksyttiin neuvoston päätöksellä (EU) 2017/418 (2), tuli voimaan 10 päivänä toukokuuta 2017. Sopimuksen täytäntöönpanoa koskevaa pöytäkirjaa (3), jäljempänä ’pöytäkirja’, on sovellettu 14 päivästä lokakuuta 2016 (4) lähtien neljän vuoden ajan.
                  
               
                     (2)
                  
                  
                     Pöytäkirjan voimassaolo päättyy 13 päivänä lokakuuta 2020.
                  
               
                     (3)
                  
                  
                     Neuvosto antoi 7 päivänä heinäkuuta 2020 komissiolle valtuudet aloittaa neuvottelut Cookinsaarten hallituksen kanssa uuden sopimuksen täytäntöönpanoa koskevan pöytäkirjan tekemisestä.
                  
               
                     (4)
                  
                  
                     Pöytäkirjan uusimista koskevien neuvottelujen ollessa vielä viimeistelemättä komissio on neuvotellut unionin puolesta Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanopöytäkirjan voimassaolon jatkamista koskevan Euroopan unionin ja Cookinsaarten hallituksen välisen kirjeenvaihtona tehdyn sopimuksen, jäljempänä ’kirjeenvaihtona tehty sopimus’, joka koskee täytäntöönpanopöytäkirjan voimassaolon jatkamista enintään yhdellä vuodella. Neuvottelut saatiin onnistuneesti päätökseen, ja kirjeenvaihto parafoitiin 29 päivänä heinäkuuta 2020.
                  
               
                     (5)
                  
                  
                     Kirjeenvaihtona tehdyn sopimuksen tavoitteena on mahdollistaa se, että unioni ja Cookinsaarten hallitus voivat jatkaa yhteistyötään kestävän kalastuksen politiikan ja kalavarojen vastuullisen hyödyntämisen edistämiseksi Cookinsaarten vesillä ja että unionin alukset voivat harjoittaa kalastustoimintaansa kyseisillä vesillä.
                  
               
                     (6)
                  
                  
                     Kirjeenvaihtona tehty sopimus olisi allekirjoitettava unionin puolesta sillä varauksella, että sen tekeminen saatetaan myöhemmin päätökseen.
                  
               
                     (7)
                  
                  
                     Jotta turvattaisiin unionin alusten kalastustoiminnan jatkuminen Cookinsaarten vesillä, kirjeenvaihtona tehtyä sopimusta olisi sovellettava sen voimaantuloa varten tarvittavien menettelyjen päätökseen saattamiseen asti väliaikaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan lupa allekirjoittaa Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanopöytäkirjan voimassaolon jatkamista koskeva Euroopan unionin ja Cookinsaarten hallituksen välinen kirjeenvaihtona tehty sopimus unionin puolesta sillä varauksella, että mainitun kirjeenvaihtona tehdyn sopimuksen tekeminen saatetaan päätökseen (5).
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa kirjeenvaihtona tehty sopimus unionin puolesta.
         
         
            3 artikla
            Kirjeenvaihtona tehtyä sopimusta sovelletaan väliaikaisesti sen 6 kohdan mukaisesti 14 päivästä lokakuuta 2020 tai mahdollisesta muusta sen myöhemmästä allekirjoituspäivän jälkeisestä päivästä alkaen (6) sen voimaantuloa varten tarvittavien menettelyjen päätökseen saattamiseen asti.
         
         
            4 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 19 päivänä lokakuuta 2020.
            
               
                  Neuvoston puolesta
               
               
                  Puheenjohtaja
               
               J. KLOECKNER
            
         
         
            (1)  EUVL L 131, 20.5.2016, s. 3.
         
            (2)  Neuvoston päätös (EU) 2017/418, annettu 28 päivänä helmikuuta 2017, Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen ja sen täytäntöönpanopöytäkirjan tekemisestä Euroopan unionin puolesta (EUVL L 64, 10.3.2017, s. 1).
         
            (3)  Pöytäkirja Euroopan unionin ja Cookinsaarten hallituksen välisen kestävää kalastusta koskevan kumppanuussopimuksen täytäntöönpanosta (EUVL L 131, 20.5.2016, s. 10).
         
            (4)  EUVL L 289, 25.10.2016, s. 1.
         
            (5)  Kirjeenvaihtona tehdyn sopimuksen teksti on liitetty tähän päätökseen.
         
            (6)  Neuvoston pääsihteeristö julkaisee päivän, josta alkaen kirjeenvaihtona tehtyä sopimusta sovelletaan väliaikaisesti, Euroopan unionin virallisessa lehdessä.